Procesul verbal al ședinței din data de 8.11.2016
Ședința a fost condusă de Manager General  Dr. Grasu Alis. 


În debutul ședinței, Dr.Alis Grasu a prezentat modelul de geacă nouă de polar pentru personalul operativ.

Dr.Alis Grasu a cerut verificarea tuturor hidranților de la substații.


Înlocuirea anvelopelor de la substații se va încheia la sfârșitul săptămânii. Pentru mașinile care vor veni din service înlocuirea se va face la momentul sosirii lor.

Directorul tehnic va face referat pentru achiziționarea navigatoarelor.

Urmează să fie achiziționate echipamente: geci, pulovere, tricouri etc. Vestele și cămășile deteriorate se vor înlocui la magazie.
S-au distribuit CD-urile cu legislația care ne guverneaza activitatea și instructajul privind modul de utilizare al aparaturii medicale de pe ambulante.

Convocatorul pentru planul roșu va fi actualizat cu numerele de telefon al  personalului operativ de la fiecare microstație.

Se vor face EKG-uri de control odată pe lună pentru verificarea funcționalității aparatelor de pe AED.

Vor fi verificate stațiile de pe mașini, astfel încât numărul de identificare al stației să corespundă cu indicativul mașinii. De asemenea, au fost cerute 60 de stații noi de la DSU/MI.
Angajații noi vor primi toate notele de serviciu destinate personalului operativ pentru luare la cunoștință.
În partea a doua a lunii noiembrie vor începe ședințele la microstații.

Au fost discutate probleme administrative ale microstațiilor și problema mașinilor aflate in service.

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
